text: Агенция - Сливен | ОБЛАСТНИЯТ УПРАВИТЕЛ АФУЗОВ: ПРОФЕСИОНАЛНИТЕ ГИМНАЗИИ В СЛИВЕН ИМАТ НАЛЕЖАЩА НУЖДА ОТ УЧЕНИЧЕСКО ОБЩЕЖИТИЕ
  АГЕНЦИЯ СЛИВЕН, телефон за връзка: +359886438912, e-mail: mi61@abv.bg
  Избори 2021
  Предизборен ценоразпис
  Архив
  Архив на новините
  Съдържание
  Начало
  За нас
  Седмицата
  Неделен репортаж
  Проекти
  Услуги
  Контакти
  Категории
  Сливен
  България
  Европейски съюз
  Общество
  Култура
  Спорт
  Любопитно
  Свят
  Други категории
  Платени публикации
  Връзки
  Етичен кодекс
  ОБЛАСТНИЯТ УПРАВИТЕЛ АФУЗОВ: ПРОФЕСИОНАЛНИТЕ ГИМНАЗИИ В СЛИВЕН ИМАТ НАЛЕЖАЩА НУЖДА ОТ УЧЕНИЧЕСКО ОБЩЕЖИТИЕ
  08.09.2021 / 15:02
  В Сливен ще се търсят възможности за осигуряване на общежитие за пътуващите ученици от гимназиалния курс. Инициативата на областния управител Минчо Афузов и екипът му бе подкрепена на организирана по негова покана среща с ръководството на РУО и директорите на гимназии. „Само две училища в Сливен имат общежития, едното все още е в строеж. Нуждата е голяма, особено за професионалните гимназии. Сега част от децата ни излизат от областта заради липса на удобства. Наши ученици, например, продължават образованието си в съседен областен град, въпреки че и в Сливен има учебни заведения с подобен профил. Но на другото място осигуряват общежития и безплатен училищен транспорт. Ако имаме общежитие, ще се подобри приемът“, заяви областният управител Афузов. В Закона за предучилищното и училищното образование една от предвидените мерки за повишаване на обхвата е откриването на общежития, допълни временно изпълняващият длъжността началник на РУО Боян Аксаков.
  Общежитие евентуално би могло да бъде разкрито в неизползваемата сграда на ул. „Лъвова чешма“ в града. В недалечното минало тя е била използвана с такова предназначение. Предадена е за управление на Професионалната гимназия по механотехника, има паспорт за енергийна ефективност. Общият й капацитет е до 500 места и може да отговори на нуждите на всички гимназии. Но се нуждае от основен ремонт на помещенията. Средства ще се търсят, включително и чрез европроект. Паралелно с това ще бъдат проучени и други обекти, подходящи за общежития.
  По данни на РУО, над 1000 ученици или една шеста от всички гимназисти / 8 – 12 клас/ се налага да пътуват ежедневно до Сливен и обратно до родните си места. Повечето са от община Сливен, но има и от други общини. Част от тях са от по-отдалечени райони – Бяла паланка, Новачево, Ябланово, Котел, Изгрев, Каменово и др. Има и и от населени места извън областта. Директорите на професионални гимназии съобщиха, че близо 50 процента от учениците им са пътуващи.